CELEX: 62017TN0338
Language: mt
Date: 2017-05-30 00:00:00
Title: Kawża T-338/17: Rikors ippreżentat fit-30 ta’ Mejju 2017 – Air France vs Il-Kummissjoni

21.8.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 277/46
            
         Rikors ippreżentat fit-30 ta’ Mejju 2017 – Air France vs Il-Kummissjoni
   (Kawża T-338/17)
   (2017/C 277/69)
   Lingwa tal-kawża: il-Franċiż
   
      Partijiet
   
   
      Rikorrenti: Société Air France (Tremblay-en-France, Franza) (rappreżentanti: A. Wachsmann u S. Thibault-Liger, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               prinċipalment, tannulla, fuq il-bażi tal-Artikolu 263 TFUE, id-Deċiżjoni tal-Kummissjoni Ewropea Nru C(2017) 1742 finali tas-17 ta’ Marzu 2017, Każ AT.39258, kollha kemm hi – merkanzija tal-ajru, fir-rigward, kif il-motivi sottostanti d-dipożittiv tagħha, fuq il-bażi tal-ewwel, it-tieni u t-tielet motivi tagħha;
            
         
               —
            
            
               sussidjarjament, jekk il-Qorti Ġenerali ma tiddeċidiex dwar l-annullament għal kollox tad-Deċiżjoni Nru C(2017) 1742 finali fuq il-bażi tal-ewwel, it-tieni jew it-tielet motivi:
               
                           —
                        
                        
                           fl-ewwel parti,
                           
                                       —
                                    
                                    
                                       tannulla l-ewwel paragrafu tal-Artikolu 1, (1)(c), (2)(c), (3)(c) u (4)(c) tad-Deċiżjoni Nru C(2017) 1742 finali, sa fejn il-ksur uniku u li jkompli adottat kontriha jibbaża fuq provi inammissibbli miġjuba minn Lufthansa fil-kuntest tat-talba tagħha għal immunità mill-multi, u l-motivi sottostanti, l-Artikolu 3(b) tad-deċiżjoni sa fejn huwa jimponi multa ta’ EUR 182 920 000, u l-Artikolu 4 tad-deċiżjoni, u tnaqqas konsegwentement, fuq il-bażi tal-Artikolu 261 TFUE, l-ammont ta’ din il-multa, konformement mal-ewwel motiv tagħha,
                                    
                                 
                                       —
                                    
                                    
                                       tannulla l-ewwel paragrafu tal-Artikolu 1, (1)(c), (2)(c), (3)(c) u (4)(c) tad-Deċiżjoni Nru C(2017) 1742 finali, sa fejn jeskludi mill-ambitu tal-ksur uniku u li jkompli adottat kontriha kumpanniji tal-ajru msemmija fil-motivi tad-deċiżjoni bħala implikati fil-ksur, u l-motivi sottostanti, l-Artikolu 3(b) tad-deċiżjoni sa fejn jimponi multa ta’ EUR 182 920 000, u l-Artikolu 4 tad-deċiżjoni, u tnaqqas konsegwentement, fuq il-bażi tal-Artikolu 261 TFUE, l-ammont ta’ din il-multa, konformement mat-tieni motiv tagħha,
                                    
                                 
                                       —
                                    
                                    
                                       tannulla l-ewwel paragrafu tal-Artikolu 1, (2)(c) u (3)(c) tad-Deċiżjoni Nru C(2017) 1742 finali, sa fejn jikkonstata li l-ksur uniku u li jkompli adottat kontriha jinkludi s-servizzi ta’ merkanzija dieħla fiż-ŻEE (traffiku inbound ŻEE), u l-motivi sottostanti, l-Artikolu 3(b) tad-deċiżjoni sa fejn jimponilha multa ta’ EUR 182 920 000, u l-Artikolu 4 tad-Deċiżjoni, u jnaqqas konsegwentement, fuq il-bażi tal-Artikolu 261 TFUE, l-ammont ta’ din il-multa, konformement mat-tielet motiv tiegħu,
                                    
                                 
                     
                           —
                        
                        
                           fit-tieni parti, tannulla l-ewwel paragrafu tal-Artikolu 1, (1)(c), (2)(c), (3)(c) u (4)(c) tad-Deċiżjoni Nru C(2017) 1742 finali, sa fejn jikkonstata li r-rifjut li tikkummissjona l-burdnara jikkostitwixxi element separat tal-ksur uniku u li jkompli adottat kontriha, u l-motivi sottostanti, l-Artikolu 3(b) tad-deċiżjoni sa fejn jimponi multa ta’ EUR 182 920 000, u l-Artikolu 4 tad-deċiżjoni, u tnaqqas konsegwentement, fuq il-bażi tal-Artikolu 261 TFUE, l-ammont ta’ din il-multa, konformement mar-raba’ motiv tagħha,
                        
                     
                           —
                        
                        
                           fit-tielet parti, tannulla l-Artikolu 3(b) tad-Deċiżjoni Nru C(2017) 1742 finali, sa fejn jimponi multa ta’ EUR 182 920 000 minħabba l-kalkolu ta’ din il-multa jintegra r-rati tal-merkanzija tagħha u 50 % tad-dħul tagħha fir-rigward tas-servizzi ta’ merkanzija dieħla fiż-ŻEE (dħul inbound ŻEE) (konformement tal-ħames motiv tagħha), tkabbar il-gravità tal-ksur adottat kontriha (konformement mas-sitt motiv tagħha), iżżomm tul tal-ksur żbaljat kontriha (konformement mas-seba’ motiv tagħha) u tapplika tnaqqis ta’ multa insuffiċjenti abbażi ta’ sistemi regolatorji (konformement mat-tmien motiv tagħha), kif ukoll il-motivi sottostanti, u tnaqqas, fuq il-bażi tal-Artikolu 261 TFUE, din il-multa għal ammont xieraq;
                        
                     
         
               —
            
            
               fi kwalunkwe każ, tikkundanna lill-Kummissjoni Ewropea għall-ispejjeż kollha.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tmien motivi.
   
               1.
            
            
               L-ewwel motiv ibbażat fuq il-ksur tal-komunikazzjoni fuq il-klemenza tal-2002 u tal-prinċipji tagħha ta’ aspettattivi leġittimi, ta’ ugwaljanza fit-trattament u ta’ nondiskriminazzjoni bejn Air France u Lufthansa li taffettwa l-ammissibbiltà tad-dokumenti prodotti fil-kuntest tat-talba għall-immunità ta’ Lufthansa. Dan il-motiv huwa mqassam f’erba’ partijiet:
               
                           —
                        
                        
                           L-ewwel parti, ibbażata fuq l-ammissibbiltà tal-ewwel motiv;
                        
                     
                           —
                        
                        
                           It-tieni parti, ibbażata fuq l-irtirar tal-immunità mogħtija lil Lufthansa;
                        
                     
                           —
                        
                        
                           It-tielet parti, ibbażata fuq in-natura inammissibbli tal-provi prodotti fil-kuntest tat-talba tagħha għall-immunità;
                        
                     
                           —
                        
                        
                           Ir-raba’ parti, ibbażata fuq il-fatt li n-natura inammissibbli tal-provi prodotti minn Lufthansa fil-kuntest tat-talba tagħha għall-immunità għandha neċessarjament twassal għall-annullament tad-deċiżjoni.
                        
                     
         
               2.
            
            
               It-tieni motiv ibbażat fuq il-ksur tal-obbligu ta’ motivazzjoni u tal-prinċipji ta’ ugwaljanza fit-trattament, ta’ nondiskriminazzjoni u ta’ protezzjoni kontra l-intervent arbitrarju tal-Kummissjoni minħabba l-fatt tal-esklużjoni tad-dispożittiv tad-deċiżjoni tal-kumpanniji tal-ajru li ħadu sehem fil-prattiki. Dan il-motiv huwa kompost minn żewġ partijiet:
               
                           —
                        
                        
                           L-ewwel parti, ibbażata fuq l-argument li jgħid li l-esklużjoni tad-dispożittiv tad-deċiżjoni tal-kumpanniji li ħadu parti fil-prattiki tkun ivvizzjata minn nuqqas ta’ motivazzjoni;
                        
                     
                           —
                        
                        
                           It-tieni parti, ibbażata fuq l-argument li jgħid li l-esklużjoni tad-dispożittiv tad-deċiżjoni tal-kumpanniji li ħadu sehem fil-prattiki tkun ivvizzjata minn ksur tal-prinċipji ta’ ugwaljanza fit-trattament u ta’ nondiskriminazzjoni u tal-prinċipju ta’ protezzjoni kontra l-intervent arbitrarju tal-Kummissjoni.
                        
                     
         
               3.
            
            
               It-tielet motiv ibbażat fuq ksur tar-regoli li jiddelimitaw il-ġurisdizzjoni tal-Kummissjoni, li twettaq minħabba l-integrazzjoni tat-traffiku inbound ŻEE fil-ksur uniku u li jkompli. Dan il-motiv huwa mqassam f’żewġ partijiet:
               
                           —
                        
                        
                           L-ewwel parti, ibbażata fuq il-fatt li l-prattiki relatati mat-traffiku inbound ŻEE ma ġewx implementati fi ħdan iż-ŻEE;
                        
                     
                           —
                        
                        
                           It-tieni parti: il-Kummissjoni ma stabbilietx l-eżistenza tal-effetti kklassifikati fi ħdan iż-ŻEE marbutin mal-prattiki relatati mat-traffiku inbound ŻEE.
                        
                     
         
               4.
            
            
               Ir-raba’ motiv, ibbażat fuq il-kuntradizzjoni tal-motivi u tal-iżball manifest ta’ evalwazzjoni li jivvizzjaw il-konstatazzjoni li tgħid li r-rifjut li jiġi kkummissjonat lill-burdnara jikkostitwixxi element separat tal-ksur uniku u li jkompli. Dan il-motiv huwa kompost f’żewġ partijiet:
               
                           —
                        
                        
                           L-ewwel parti li tgħid li l-imsemmija konstatazzjoni hija vvizzjata minn kuntradizzjoni tal-motivi;
                        
                     
                           —
                        
                        
                           It-tieni parti li tgħid li l-imsemmija konstatazzjoni hija vvizzjata minn żball manifest ta’ evalwazzjoni.
                        
                     
         
               5.
            
            
               Il-ħames motiv, ibbażat fuq in-natura żbaljata tal-valuri tal-bejgħ meħudin inkunsiderazzjoni għall-kalkolu tal-multa ta’ Air France u li jinqasam f’żewġ partijiet:
               
                           —
                        
                        
                           L-ewwel parti bbażata fuq il-fatt li l-integrazzjoni tat-tariffi fil-valur tal-bejgħ jibbaża fuq kuntradizzjoni tal-motivi, diversi żbalji tad-dritt u żball manifest ta’ evalwazzjoni;
                        
                     
                           —
                        
                        
                           It-tieni parti bbażata fuq il-fatt li l-integrazzjoni ta’ 50 % tad-dħul inbound ŻEE fil-valuri tal-bejgħ jikser il-linji gwida fuq il-kalkolu tal-multi tal-2006 u l-prinċipju non bis in idem.
                           
                        
                     
         
               6.
            
            
               Is-sitt motiv, ibbażat fuq l-evalwazzjoni żbaljata tal-gravità tal-ksur, u kompost minn żewġ partijiet:
               
                           —
                        
                        
                           L-ewwel parti bbażata fuq l-argument li jgħid li s-sopravalutazzjoni tal-gravità tal-prattiki jibbaża fuq diversi żbalji manifesti ta’ evalwazzjoni u ksur tal-prinċipji ta’ proporzjonalità tal-pieni u ta’ ugwaljanza fit-trattament;
                        
                     
                           —
                        
                        
                           It-tieni parti bbażata fuq l-argument li jgħid li s-sopravalutazzjoni tal-gravità tal-prattiki jirriżulta mill-inklużjoni fil-perimetru tal-ksur ta’ kuntatti dwar il-prattiki implementati barra miż-ŻEE bi ksur tar-regoli ta’ kompetenza territorjali tal-Kummissjoni.
                        
                     
         
               7.
            
            
               Is-seba’ motiv, ibbażat fuq in-natura żbaljata tal-kalkolu tat-tul tal-ksur.
            
         
               8.
            
            
               It-tmien motiv, ibbażat fuq in-nuqqas ta’ motivazzjoni u tal-insuffiċjenza tat-tnaqqis ta’ 15 % mogħti mill-Kummissjoni abbażi tas-sistemi regolatorji.